19 ஆசியாவிலுள்ள திருச்சபைகள் உங்களை வாழ்த்துகின்றன.  அக்கிலாவும் பிரிஸ்காவும் தங்கள் வீட்டில் கூடும் திருச்சபையோடு சேர்ந்து  ஆண்டவரோடு இணைந்துவாழும் உங்களுக்கு வாழ்த்துகள் பல கூறுகிறார்கள். [6] 20 சகோதரர் சகோதரிகள் அனைவரும் உங்களுக்கு வாழ்த்து கூறுகிறார்கள்.  தூய முத்தம் கொடுத்து ஒருவரை ஒருவர் வாழ்த்துங்கள்.  21 இவ்வாழ்த்து பவுலாகிய நான் என் கைப்பட எழுதியது.  22 ஆண்டவரிடம் அன்பு செலுத்தாத எவரும் சபிக்கப்படுக! மாரனாத்தா! [7] 23 ஆண்டவர் இயேசுவின் அருள் உங்களோடு இருப்பதாக! 